

ที่ มท ๐๘10.6/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

ตุลาคม ๒๕62

เรื่อง แนวทางการดำเนินโครงการซุ้มประตูเมืองเฉลิมพระเกียรติ เนื่องในโอกาสมหามงคลพระราชพิธี  
บรมราชาภิเษก (เพิ่มเติม)

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 3815 ลงวันที่ 20 กันยายน 2562

ตามที่กรมส่งเสริมการปกครองท้องถิ่นได้แจ้งแนวทางการดำเนินโครงการซุ้มประตูเมือง  
เฉลิมพระเกียรติ เนื่องในโอกาสมหามงคลพระราชพิธีบรมราชาภิเษก พร้อมทั้งแบบซุ้มประตูเมือง พระบรมฉายาลักษณ์ของพระบาทสมเด็จพระเจ้าอยู่หัว ที่ฉายกับสมเด็จพระนางเจ้าฯ พระบรมราชินี ภาพพระราชกรณียกิจของพระบาทสมเด็จพระเจ้าอยู่หัว และพระฉายาลักษณ์ของสมเด็จพระนางเจ้าฯ พระบรมราชินี และประมาณราคาค่าก่อสร้าง ให้จังหวัดพิจารณามอบหมายองค์การบริหารส่วนจังหวัดเป็นหน่วยงานดำเนินการจัดสร้างซุ้มประตูเมืองเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก นั้น

เนื่องจากได้รับการประสานจากหลายจังหวัดว่า มีองค์กรปกครองส่วนท้องถิ่นอื่นมีความประสงค์จะร่วมเฉลิมฉลองและชื่นชมพระบารมี โดยการจัดสร้างซุ้มประตูเมืองเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก เพื่อให้ประชาชนในพื้นที่ได้ร่วมสำนึกในพระมหากรุณาธิคุณ ของพระบาทสมเด็จพระเจ้าอยู่หัวและสมเด็จพระบรมราชินี จึงขอให้จังหวัดแจ้งองค์กรปกครองส่วนท้องถิ่นอื่นสามารถร่วมดำเนินการในการจัดสร้างซุ้มประตูเมืองเฉลิมพระเกียรติ เนื่องในโอกาสมหามงคลพระราชพิธีบรมราชาภิเษกได้เช่นเดียวกับองค์การบริหารส่วนจังหวัด โดยขอให้จังหวัดพิจารณาจุดดำเนินการให้เหมาะสมและสมพระเกียรติต่อไป

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาเศรษฐกิจ สังคม และคุณภาพชีวิต

ผู้ประสานงาน นายสำเนียง สิมมาวัน โทร. 089 280 2115